ai4bharat/Pralekha huggingface dataset:
பிரதமர் அலுவலகம்
ராணுவ தினத்தன்று இந்திய ராணுவ வீரர்களுக்குப் பிரதமர் நல்வாழ்த்துக்களை தெரிவித்துள்ளார்
ராணுவ தினத்தன்று இந்திய ராணுவ வீரர்களுக்குப் பிரதமர் திரு. நரேந்திர மோடி நல்வாழ்த்துக்களை தெரிவித்துள்ளார்.
தொடர்ச்சியான ட்விட்டர் பதிவுகளில் பிரதமர் கூறியிருப்பதாவது:
"ராணுவ தினத்தன்று நமது துணிச்சல்மிக்க வீரர்களுக்கும் மதிப்பிற்குரிய அதிகாரிகளுக்கும் அவர்களின் குடும்பத்தினருக்கும் சிறப்பான நல்வாழ்த்துக்கள். இந்திய ராணுவம் அதன் வீரத்திற்கும் தொழில்முறைக்கும் நன்கு அறியப்பட்டதாகும். தேசத்தின் பாதுகாப்புக்கு இந்திய ராணுவத்தின் விலைமதிப்பில்லா பங்களிப்புக்கு வார்த்தைகளால் நீதி வழங்க முடியாது
எதிரிகள் தாக்கக்கூடிய பகுதிகளில் இந்தியா ராணுவ வீரர்கள் பணியாற்றுகிறார்கள். இயற்கைச் சீற்றங்கள் உட்பட மனிதகுலத்திற்கு நெருக்கடிகள் ஏற்படும்போது சக மக்களுக்கு உதவி செய்ய முன்னணியில் இருக்கிறார்கள். அதே போல் வெளி நாடுகளில் அமைதி காக்கும் பணிகளில் ராணுவத்தின் சிறந்த பங்களிப்பு இந்தியாவுக்குப் பெருமிதம் அளிக்கிறது."
தகவல் மற்றும் ஒலிபரப்பு அமைச்சகம்
தூர்தர்ஷன் சந்தனா சேனலுக்கு பத்து லட்சத்துக்கும் மேற்பட்ட நேயர்கள்: தென்மாநிலங்களில் டிஜிட்டல் பிரசார் பாரதி முன்னேற்றம்
தென் மாநிலங்களிலிருந்து பிரசார் பாரதியின் டிஜிட்டல் தளங்கள் கடந்த சில நாட்களாக வெற்றிகரமாக முன்னேற்றம் கண்டுள்ளன.
யூடியூப் சேனலில் டிடி சந்தனா  சேனல் பத்து லட்சத்துக்கும் மேற்பட்ட நேயர்களைப் பெற்று முதலிடத்திற்கு வந்துள்ளது. டிடி சப்தகிரி ஆந்திரப்பிரதேசம், டிடி யதாகிரி  ஆகிய சேனல்கள் ஐந்து லட்சம் நேயர்கள் என்ற இலக்கை நோக்கி வேகமாக முன்னேறி வருகின்றன.
ஒரு லட்சத்துக்கும் மேற்பட்ட யூடியூப் சந்தாதாரர்களுடன் தமிழ், மலையாளம் செய்திப் பிரிவுகள் மற்றும் தூர்தர்ஷன் கேந்திராக்கள் ஒன்றோடு ஒன்றும் மற்றும் இதர பிராந்திய மொழி ஊடக நிறுவனங்களுடனும் ஆரோக்கியமான போட்டியில் உள்ளன. தூர்தர்ஷன் தேசிய சேனல்களுக்கு இடையே சர்வதேச ஆங்கில செய்தி சேனல் டிடி இந்தியா, யூடியூப் தளத்தில் சமீபத்தில் ஒரு லட்சம் சந்தாதாரர்கள் என்ற இலக்கைக் கடந்துள்ளது.
தனித்துவமான நிகழ்ச்சிகள், இளைஞர்கள் மற்றும் உலகளாவிய நேயர்களுக்காக உருவாக்கப்பட்ட இந்தியக் கதை ஆகியவற்றுக்கு நன்றி.
-------
(Visitor Counter : 215
தொலைதொடர்பு மற்றும் தகவல் தொழில்நுட்ப அமைச்சகம்
பண்டித தீனதயாள் உபாத்யாய் தொலைத்தொடர்புத் திறன் மேம்பாட்டு விருது: அமைச்சர்கள் திரு ரவி சங்கர் பிரசாத், திரு சஞ்சய் தோத்ரே வழங்கினர்
மத்திய தொலைத்தொடர்பு, மின்னணு மற்றும் தகவல் தொழில்நுட்ப அமைச்சர் திரு ரவி சங்கர் பிரசாத் மற்றும் இணை அமைச்சர் திரு சஞ்சய் தோத்ரே ஆகியோர் பண்டித தீனதயாள் உபாத்யாய் தொலைத்தொடர்புத் திறன் மேம்பாட்டு விருதுக்காக ரூ. 50,000 மற்றும் ரூ. 30,000-ஐ இரண்டு பேருக்கு இன்று புதுதில்லியில் வழங்கினார்கள்.
தொலைத்தொடர்புத் துறையில் திறன் மேம்பாட்டை ஊக்குவிக்கும் நோக்கத்துடன் தொலைத்தொடர்புத் துறை கடந்த 2017-ஆம் ஆண்டு பண்டித தீனதயாள் உபாத்யாய் தொலைத்தொடர்புத் திறன் மேம்பாட்டு விருதை அறிமுகப்படுத்தியது. வேளாண்மை, வர்த்தகம், சுகாதாரம், கல்வி உள்ளிட்ட பல்வேறு பிரிவுகளில் தொலைத்தொடர்பு மூலம் தீர்வுகளை உருவாக்குவோருக்கு இந்த விருதுகள் வழங்கப்படுகின்றன.
அதன்படி, கேரள கடற்கரைப் பகுதிகளில் ஆழ்கடல் தொலைத்தொடர்பு, வானிலை அறிவிப்புகள் போன்ற சேவைகளை மீனவர்களுக்கு வழங்கும் வகையில் குறைந்த விலையில் ‘சி மொபைல்' என்ற தொழில்நுட்பத்தை உருவாக்கிய பெங்களூரைச் சேர்ந்த திரு ஸ்ரீனிவாஸ் கரணமுக்கு இந்த வருடம் முதல் பரிசு வழங்கப்பட்டது. மீனவர்கள் ஒருவருக்கு ஒருவர் தொலைபேசியில் உரையாடவும், குழுவாக உரையாடவும், குறுஞ்செய்திகள் பரிமாறிக் கொள்ளவும், அவர்களின் இருப்பிடத்தைத் தெரிந்து கொள்ளவும் இந்தச் சேவை உதவுகிறது.
ரயில் விபத்துகளிலிருந்து வனவிலங்குகளைப் பாதுகாக்கும் தொழில்நுட்பத்தை உருவாக்கிய புதுதில்லியைச் சேர்ந்த பேராசிரியர் சுப்ராத் கர்ருக்கு இரண்டாவது பரிசு வழங்கப்பட்டது.
நிகழ்ச்சியில் பேசிய அமைச்சர் திரு ரவி சங்கர் பிரசாத், கேரளாவைப் போல தமிழ்நாடு, கர்நாடகா, ஒடிசா போன்ற மாநிலங்களின் மீனவர்களும் பயன்பெறும் வகையில் திரு.கரணமின் ‘சி மொபைல்' சேவை இயக்கப்படலாம் என்று யோசனை தெரிவித்தார். காட்டு யானைகள் மற்றும் இதர வனவிலங்குகள் ரயில்வே தண்டவாளங்களில் ஏற்படும் விபத்தில் சிக்கி உயிரிழப்பதைத் தடுப்பதற்காக பேராசிரியர் சுப்ராத் கர் உருவாக்கியுள்ளதைப் போன்ற தொழில்நுட்பங்கள் மிகவும் அவசியம் என்று அவர் கூறினார்.
இணை அமைச்சர் திரு சஞ்சய் தோத்ரே பேசுகையில், விவசாயிகளின் நலனைக் கருத்தில் கொண்டு பல்வேறு மாநிலங்களில் யானைகளால் பயிர் சேதமடைவதைத் தடுக்கும் வகையில் பேராசிரியர் சுப்ராத் கர் தமது தொழில்நுட்பத்தை விரிவுபடுத்துமாறு கேட்டுக்கொண்டார்.
2019-ஆம் ஆண்டு விருதுக்கான விண்ணப்பங்களை தொலைத்தொடர்புத்துறை வரவேற்கிறது. இதற்கான கடைசி தேதி 23.2.2021. இது குறித்த கூடுதல் தகவல்களுக்கு www.dot.gov.in என்னும் இணைய தளத்தைத் தொடர்பு கொள்ளலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681947
உள்துறை அமைச்சகம்
தேசிய கைத்தறி தினத்தை முன்னிட்டு மத்திய அமைச்சர் திரு அமித் ஷா நாட்டு மக்களுக்கு வாழ்த்து
தேசிய கைத்தறி தினத்தை முன்னிட்டு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா நாட்டு மக்களுக்கு வாழ்த்து தெரிவித்துள்ளார்.
தொடர்ச்சியான ட்விட்டர் பதிவுகளில் திரு அமித் ஷா குறிப்பிட்டதாவது:
“இந்தியாவின் கைத்தறித்துறை, நமது வளமான, பன்முகத்தன்மை வாய்ந்த பாரம்பரிய கலாச்சாரத்தைப் பறைசாற்றுகிறது. கடந்த 1905-ஆம் ஆண்டு சுதேசி இயக்கம் இந்நாளில் தொடங்கப்பட்டதை முன்னிட்டு, இத்தகைய பண்டைய இந்திய கலைக்கு புத்துயிர் ஊட்டுவதற்காக ஆகஸ்ட் 7-ஆம் தேதியை தேசிய கைத்தறி தினமாக 2015-ஆம் ஆண்டு பிரதமர் திரு நரேந்திர மோடி அறிவித்தார்.”
“உள்நாட்டு நெசவாளர்கள் நெய்த கைத்தறிப் பொருட்களை நாட்டு மக்கள் பயன்படுத்துவதை ஊக்குவிப்பது தான் இந்நாளின் நோக்கமாகும். நம் கைத்தறி பாரம்பரியத்தைப் பாதுகாப்பது, ஊக்குவிப்பது, கைத்தறி நெசவாளர்கள், குறிப்பாக பெண்களுக்கு அதிகாரமளிப்பது போன்ற மோடி அரசின் உறுதிப்பாடுகளுக்கு வலு சேர்க்க, 8-வது தேசிய கைத்தறி தினமான இன்று, நாம் அனைவரும் இணைந்து செயல்படுவோம்.”
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1849340
•••••••••••••
(Visitor Counter : 165
குடியரசுத் துணைத் தலைவர் செயலகம்
உலகம் எதிர்கொள்ளும் பொருளாதார மற்றும் சுற்றுச்சூழல், அரசியல், சமூக பிரச்னைகளுக்கு தீர்வுகாண காந்திய கொள்கைகளை புதுப்பிக்க வேண்டும் என்று துணைக்குடியரசுத் தலைவர் திரு. வெங்கைய்யா நாயுடு அழைப்பு விடுத்தார்.
அரசியல், சமூகம், பொருளாதார மற்றும் அதே போல சுற்றுச்சூழல் பிரச்னைகள் உலகில் பெருகி வருவதன் காரணமாக அவற்றுக்கு தீர்வுகாண காந்திய கொள்கைகளை புதுப்பிக்க வேண்டும் என்று துணைக்குடியரசுத் தலைவர் திரு. வெங்கைய்யா நாயுடு அழைப்பு விடுத்தார். உலகத்துக்கு இன்றைக்கு குணப்படுத்தும் தொடுகை தேவை. எனவே, காந்திய கொள்கைகளால் மட்டுமே அதனை தர முடியும் என்றும் கூறினார்.
சர்வதேச உறவுகளுக்கான இந்திய கவுன்சில் ஒருங்கிணைத்த காந்தி மற்றும் உலகம் என் தலைப்பிலான சர்வதேச வெப்பினாரில் முன்பே பதிவு செய்யப்பட்ட காணொலியின் வழியே துணைக் குடியரசுத் தலைவர் நிறைவுரை ஆற்றினார். காந்திஜியின் 150வது பிறந்த ஆண்டு விழாவின் இரண்டு ஆண்டு கொண்டாட்டத்துடன் முடிவடையும் இரண்டு நாள் வெப்பினார் நிகழ்வை சர்வதேச உறவுகளுக்கான இந்திய கவுன்சில் அமைப்பு ஒருங்கிணைத்தது. காலமற்ற தன்மை மற்றும் காந்திய மதிப்புகளின் இணக்கத்தை எடுத்துக்கூறிய துணை குடியரசுத் தலைவர் புதிய சவால்களை எதிர்கொளும் உலகத்தில் அவற்றுடன் இவைப் பொருந்திப் போகின்றன என்றார்.
தற்போதைய கோவிட் 19-பெருந்தொற்று குறித்து பேசிய திரு.நாயுடு, ஸ்பானிஷ் ஃப்ளூவின் போது 1918-ம் ஆண்டு இதே போன்ற சவாலை உலகம் எதிர்கொண்டபோது, அனைத்து மக்களின் குறிப்பாக ஏழைகள் மற்றும் பின்தங்கிய மக்களின் வலிகளைப் புரிந்து கொள்ள வேண்டியதேவை இருக்கிறது காந்தி பேசினார் என்றார்.
ஏழைகளின் மீது அனுதாபம் காட்டாமல், அவர்களுக்கான உண்மையான பிரச்னைகளை அறிந்து, தேவைப்படுவர்களுக்கு உதவிக்கரம் நீட்ட வேண்டும். இந்தச் சோதனையான காலகட்டத்தில் அவர்களின் கஷ்டத்தைத் தணிக்க வேண்டும் என்று துணைக்குடியரசுத் தலைவர் குறிப்பிட்டார்.
அந்த நேரத்தில் உலகளாவிய சுகாதார சவாலில் இருந்து ஒருவர் தம்மை பாதுகாத்துக் கொள்ள பராமரிக்க வேண்டிய விதிமுறைகளைப் பின்பற்ற காந்திஜி கூறிய ஆலோசனைகளையும் அவர் கவனத்தில் கொண்டார்.
ஐக்கியநாடுகள் சபையால், சர்வதேச வன்முறையற்ற தினமாக காந்தியின் பிறந்த நாள் அங்கீகரிக்கப்பட்டு கொண்டாடப்படுவதாக கூறிய துணைக்குடியரசுத் தலைவர், அமைதி என்பது முன்னேற்றத்துக்கான ஒரு முன் நிபந்தனை என்பது உலகத்துக்கான ஒரு நிலையான நினைவூட்டல் என்று கூறினார். “உண்மை மற்றும் வன்முறையற்று இருத்தல் ஆகிய அவரது செய்தியின் மூலம் ஒரு புதிய வாழ்க்கை முறையை, அநீதிக்கு எதிரான ஒரு புதிய போராட்ட முறையை இந்த உலகத்துக்கு மகாத்மா காந்தி காட்டினார்” என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661086
குடியரசுத் துணைத் தலைவர் செயலகம்
அரசியலமைப்பு பதவிகளில் உள்ள அதிகாரிகள் கண்ணியத்துடன் நடந்து கொள்ள வேண்டும் - குடியரசு துணைத்தலைவர்
திருவனந்தபுரத்தில் இன்று நடைபெற்ற கேரள சட்டமன்றக் கட்டடமான நியாமசபாவின் வெள்ளி விழாக் கொண்டாட்டத்தில் குடியரசுத் துணைத்தலைவர் திரு.ஜெகதீப் தன்கர் கலந்துகொண்டார். அப்போது உரையாற்றிய அவர், அரசியலமைப்புப் பதவிகளில் உள்ள அதிகாரிகள் கண்ணியமான நடத்தை கொண்டிருக்க வேண்டுமெனக் கூறினார்.
பல சிக்கலான பிரச்சினைகளை எந்தவித இடையூறும் இல்லாமல் கையாண்ட அரசியல் நிர்ணய சபையிலிருந்து உத்வேகம் பெறுமாறு திரு.தன்கர் சட்டமன்ற உறுப்பினர்களைக் கேட்டுக் கொண்டார். ஜனநாயக விழுமியங்களை மலரச் செய்வதற்கு, பயனுள்ள சட்டமன்றச் செயல்பாடுகள் அவசியம் எனவும் திரு.ஜெகதீப் தன்கர் சுட்டிக் காட்டினார். நாடாளுமன்றம் மற்றும் சட்டமன்றங்களில் உள்ள முக்கிய உறுப்பினர்களுக்கு இடையேயான கருத்துப் பரிமாற்றத்தின்போது புத்திசாலித்தனம், நகைச்சுவை மற்றும் கிண்டல் ஆகியவை மறைந்து வருவதாகவும், சட்டமன்ற உறுப்பினர்கள் அதனை மீட்டெடுக்க வேண்டும் எனவும் குடியரசுத் துணைத்தலைவர் கூறினார்.
கேரள சட்டமன்றக் கட்டடத்தின் வெள்ளி விழாவைக் கொண்டாடும் வேளையில், கேரள மக்களுக்கும் அவர்களால் தேர்ந்தெடுக்கப்பட்ட பிரதிநிதிகளுக்கும் வாழ்த்து தெரிவித்த குடியரசு துணைத்தலைவர், கேரள மாநிலம் அதன் முற்போக்குச் சிந்தனை மற்றும் சமூக நீதிக்காக பெயர் பெற்றதென புகழாரம் சூட்டினார். நாட்டிலேயே அதிக இணைய பயன்பாடு கொண்டிருப்பதற்கும், வளர்ந்து வரும் தொழில்நுட்பங்களைப் பயன்படுத்துவதற்காவும் கேரள மாநிலத்தைப் பாராட்டிய குடியரசுத் துணைத்தலைவர், கேரளாவின் மனித வளமும், அதன் முற்போக்கான பணிக் கலாச்சாரமும் இணைந்து ஆட்சியில் புதிய பாதைகளை உருவாக்க உதவும் என்று நம்பிக்கை தெரிவித்தார். கேரள ஆளுநர் திரு.ஆரிப் முகமது கான், கேரள முதலமைச்சர் பினராயி விஜயன் உள்ளிட்ட பலர் இந்நிகழ்ச்சியில் கலந்து கொண்டனர்.
குடியரசுத் துணைத்தலைவராகப் பதவியேற்ற பிறகு, திரு.ஜெகதீப் தன்கர் கேரளாவுக்கு மேற்கொள்ளும் முதல் பயணம் இதுவாகும். 'கடவுளின் தேசத்தில்' இருப்பதில் மகிழ்ச்சி அடைவதாக குடியரசு துணைத்தலைவர் கூறினார். 2023 மே 21 அன்று கேரளாவுக்கு வந்த குடியரசுத் துணைத்தலைவர் ஜெகதீப் தன்கர், டாக்டர் சுதேஷ் தன்கருடன் புகழ்பெற்ற பத்மநாபசுவாமி கோயிலுக்குச் சென்று, அனைவரின் நல்வாழ்வு மற்றும் மகிழ்ச்சிக்காக பிரார்த்தனை செய்தார்.
அறிவியல் மற்றும் தொழில்நுட்பத்துறை
உலகின் முதல் பல்முனை மூளை படமிடல் தரவு மற்றும் பகுப்பாய்வு முறையான ஸ்வதேஷ், உயிரி தொழில்நுட்பத் துறையால் ஹரியானாவில் உள்ள தேசிய மூளை ஆராய்ச்சி மையத்தில் உருவாக்கப்பட்டுள்ளது
உலகின் முதல் பல்முனை மூளை படமிடல் தரவு மற்றும் பகுப்பாய்வு முறையான ஸ்வதேஷ், உயிரி தொழில்நுட்பத் துறையால் ஹரியானாவில் உள்ள தேசிய மூளை ஆராய்ச்சி மையத்தில் உருவாக்கப்பட்டுள்ளது.
மூளை மற்றும் நரம்பியல் தொடர்பான ஆராய்ச்சியாளர்களுக்கான பகுப்பாய்வுகளில் கவனம் செலுத்தும் ஒரு தனித்துவமான முயற்சி இதுவாகும்.
குறிப்பாக இந்திய மக்களுக்காக உருவாக்கப்பட்டுள்ள பெரிய அளவிலான பல்முனை படமிடல் தரவுத்தளமான இது, பெரிய தரவு கட்டமைப்பு மற்றும் பல்வேறு நோய் வகைகளுக்கான பகுப்பாய்வுகளுடன் ஒரே தளத்தின் கீழ் வடிவமைக்கப்பட்டுள்ளது. நவம்பர் 19 2021 அன்று மத்திய அறிவியல் மற்றும் தொழில்நுட்ப இணை அமைச்சர்  டாக்டர் ஜிதேந்திர சிங் ஸ்வதேஷை தொடங்கி வைத்தார். அல்சைமர் நோய் ஆராய்ச்சியை வலுப்படுத்த மற்றும் நம்பிக்கைக்குரிய சிகிச்சைகளை விஞ்ஞான சமூகம் கொண்டு வர இது உதவும்.
இந்த முன்முயற்சிக்கு வாழ்த்து தெரிவித்த துறையின் செயலாளர் டாக்டர் ராஜேஷ் கோகலே, "மூளை ஒரு சிக்கலான உறுப்பு. ஸ்வதேஷ் போன்ற தரவுத்தளங்கள் அல்சைமர் நோய் மற்றும் பல நரம்பியல் கோளாறுகளைப் புரிந்துகொள்வதற்காக பல்முனை மூளை ஆய்வுகளை மேற்கொள்வதில் பயனுள்ளதாக இருக்கும்,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775313
புதிய மற்றும் புதுப்பிக்கத்தக்க எரிசக்தி அமைச்சகம்
பசுமை எரிசக்தித் திட்டங்களுக்கான புரிந்துணர்வு ஒப்பந்தம்
மத்திய மின்சக்தி அமைச்சகத்தின் கீழ் செயல்படும் பொதுத்துறை நிறுவனமான எஸ் வி ஜெ என் லிமிடெட், பசுமை எரிசக்தி திட்டங்களுக்காக இந்திய புதுப்பிக்கத்தக்க எரிசக்தி வளர்ச்சி முகமையுடன் புரிந்துணர்வு ஒப்பந்தம் ஒன்றில் கையெழுத்திட்டுள்ளது.
இந்த ஒப்பந்தத்தின் மூலம், புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் செயல்படும் பொதுத்துறை நிறுவனமான இந்திய புதுப்பிக்கத்தக்க எரிசக்தி வளர்ச்சி முகமை, பசுமை எரிசக்தி திட்டங்களுக்கு தனது சேவைகளை எஸ் வி ஜெ என் லிமிடெட்டுக்கு வழங்கும்.
எஸ் வி ஜெ என் லிமிடெட்டின் தலைவரும், நிர்வாக இயக்குநருமான திரு நந்த்லால் சர்மா, இந்திய புதுப்பிக்கத்தக்க எரிசக்தி வளர்ச்சி முகமையின் தலைவரும், நிர்வாக இயக்குநருமான திரு பிரதீப் குமார் தாஸ் ஆகியோர் இந்தப் புரிந்துணர்வு ஒப்பந்தம் கையெழுத்திட்டுள்ளனர்.
எஸ் வி ஜெ என் லிமிடெட்டின் இயக்குநர்  திரு அகிலேஸ்வர் சிங், எஸ் வி ஜெ என் லிமிடெட்டின் இயக்குநர்  திரு சுரிந்தர் பால் பன்சால், இந்திய புதுப்பிக்கத்தக்க எரிசக்தி வளர்ச்சி முகமையின்  திரு சிந்தன் ஷா, இதர மூத்த அலுவலர்கள், காணொலி மூலம் இந்த புரிந்துணர்வு ஒப்பந்தம் இன்று கையெழுத்தான போது உடனிருந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1678841
-----
(Visitor Counter : 185
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளின் திறன் மேம்பாடு, மறுவாழ்வு மற்றும் முன்னேற்றத்துக்காக மணிப்பூரில் உள்ள இம்பாலில் புதிய ஒருங்கிணைந்த மண்டல மையம்: மத்திய இணை அமைச்சர் சுஷ்ரி பிரதிமா பவுமிக் நாளை தொடங்கி வைக்கிறார்.
மாற்றுத்திறனாளிகளின் திறன் மேம்பாடு, மறுவாழ்வு மற்றும் முன்னேற்றத்துக்காக மணிப்பூரில் உள்ள இம்பாலில் புதிய ஒருங்கிணைந்த மண்டல மையத்தை, மத்திய சமூக நீதி மற்றும் அதிகாரம் அளித்தல் துறை இணையமைச்சர் சுஷ்ரி பிரதிமா பவுமிக் நாளை தொடங்கி வைக்கிறார். இந்நிகழ்ச்சியில், மாற்றுத்திறனாளிகளுக்கு உதவிகள் மற்றும் உதவி பொருட்கள் வழங்கும் முகாமையும் அவர் தொடங்கி வைக்கிறார்.
மாற்றுத்திறனாளிகளின் திறன் மேம்பாடு, மறுவாழ்வு மற்றும் முன்னேற்றத்துக்கான புதிய ஒருங்கிணைந்த மண்டல மையத்துக்கு, இம்பாலில் உள்ள சிறார் நீதி வாரிய வளாகத்தில், 3,115 சதுர அடி அளவிலான தற்காலிக கட்டமைப்பை வாடகையின்றி மணிப்பூர் அரசு, வழங்கியுள்ளது. இந்த மையத்துக்கு நிரந்தர கட்டிடம் கட்ட 3 ஏக்கர் நிலத்தை, மணிப்பூர் மாநில அரசு இலவசமாக வழங்கியுள்ளது. இந்த மையத்துக்கு தேவையான இயந்திரங்கள் மற்றும் சாதனங்கள் கொள்முதல் செய்யப்பட்டுள்ளன.
மூன்று சக்கர சைக்கிள், சக்கர நாற்காலி, ஊன்று கோல், ஸ்மார்ட் கேன் , டைசி பிளேயர், ஸ்மார்ட் போன், காதுகேட்கும் கருவி போன்ற உதவி பொருட்களும் மாற்றுத்திறனாளிகளுக்கு முகாமில் வழங்கப்படவுள்ளன.
மேலும் விவரங்களுக்கு இந்த ஆங்கில செய்தி குறிப்பை காணவும்: https://www.pib.gov.in/PressReleasePage.aspx?PRID=1785327
நிறுவனங்கள் விவகாரங்கள் அமைச்சகம்
பொதுமக்களின் நலனை பாதுகாப்பதற்காக நிதி நிறுவன விதிகளில் மத்திய அரசு திருத்தம்
நிறுவனங்கள் சட்டம், 1956-ன் கீழ், நிதி அல்லது பரஸ்பர நல சங்கம் என்பது மத்திய அரசால் அதிகாரப்பூர்வ அரசிதழில் அறிவிக்கப்பட்ட ஒரு நிறுவனத்தைக் குறிக்கிறது. நிறுவனங்கள் சட்டம், 2013-ன் கீழ், நிதி நிறுவனமாக செயல்படுவதற்கு மத்திய அரசிடம் இருந்து ஒரு நிறுவனம் தொடக்கத்தில் அறிவிப்பு பெற வேண்டிய அவசியம் இல்லை. அத்தகைய நிறுவனங்கள் நிதி விதிகளின் தேவைகளை பூர்த்தி செய்ய வேண்டும்.
நிறுவனங்கள் சட்டம், 2013 உள்ளிட்டவற்றின் அமலாக்கத்தில் எழும் பிரச்சினைகள் குறித்து பரிந்துரைகளை வழங்க அமைச்சகத்தில் ஒரு குழு அமைக்கப்பட்டது நிறுவனங்கள் சட்டம், 1956-ன் கீழான முந்தைய விதிகளின் படி நிதி நிறுவனங்களுக்கு மத்திய அரசின் ஒப்புதல் தேவை என்பது சரியானது என்று கருதப்பட்ட நிலையில் இக்குழு அமைக்கப்பட்டது.
நிறுவனங்கள் சட்டம், 2013-ல் திருத்தத்திற்குப் பிறகு 15.08.2019 முதல் அமலுக்கு வந்தது. நிறுவனங்கள் சட்டம், 1956-ன் கீழ், சுமார் 390 நிறுவனங்கள் நிதி நிறுவனங்களாக அறிவிக்கப்பட்டன. 2014-2019 ஆம் ஆண்டில், பத்தாயிரத்திற்கும் மேற்பட்ட நிறுவனங்கள் இணைக்கப்பட்டன. இருப்பினும், சுமார் 2,300 நிறுவனங்கள் மட்டுமே என்டிஎச்-4 படிவத்தில் அறிவிப்புக்கு விண்ணப்பித்துள்ளன.
என்டிஎச்-4 படிவத்தை ஆய்வு செய்ததில்,சட்டம் மற்றும் நிதி விதிகள், 2014  பொருந்தக்கூடிய விதிகளுக்கு நிறுவனங்கள் இணங்கவில்லை என்பது கவனத்திற்கு வந்தது. பொதுமக்களின் நலன்களைப் பாதுகாப்பதற்காக ஒரு நிறுவனத்தை நிதி நிறுவனமாக மத்திய அரசு அறிவிப்பதை உறுதி செய்ய வேண்டியது அவசியமாகிறது. இதற்காக விதிகளில் தேவையான/முக்கியமான சில திருத்தங்கள் மேற்கொள்ளப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818298
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 196 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 196 கோடிக்கும் அதிகமான  டோஸ்கள் செலுத்தப்பட்டுள்ளன. 2,52,66,330 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.56 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.16 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.63 சதவீதமாக உள்ளது. கடந்த 24 மணி நேரத்தில் 8,148 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,90,845.
இந்தியாவில் கடந்த 24 மணி நேரத்தில் 13,216 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,84,924 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.73 கோடி . வாராந்திரத் தொற்று 2.47 சதவீதமாக உள்ளது. தினசரித் தொற்று விகிதம் 2.73 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1834947
பிரதமர் அலுவலகம்
இத்தாலி பிரதமர் கியூசெப்பி கான்டே-வுடன் பிரதமர் திரு.நரேந்திர மோடி தொலைபேசியில் பேச்சு
இத்தாலி பிரதமர் திரு கியூசெப்பி கான்டே-வுடன் பிரதமர் திரு.நரேந்திர மோடி, இன்று தொலைபேசியில் உரையாடினார்.
இத்தாலியில் கோவிட்-19 பெருந்தொற்றால் உயிரிழந்தவர்களுக்கு பிரதமர் இரங்கல் தெரிவித்தார். இந்த நெருக்கடியான நேரத்தில் இத்தாலி மக்களின் உறுதியான செயல்பாடுகளுக்கு பாராட்டு தெரிவித்தார்.
இந்த பெருந்தொற்றால் தங்களது நாடுகளிலும், சர்வதேச அளவிலும் சுகாதாரத்துக்கும், பொருளாதாரத்துக்கும் ஏற்பட்ட பாதிப்புகளை சரி செய்வதற்கு மேற்கொள்ள வேண்டிய நடவடிக்கைகள் குறித்து இரு தலைவர்களும் ஆலோசனை நடத்தினர். பரஸ்பரம் ஒற்றுமையுடன் செயல்பட வேண்டும் என்பதை இருவரும் குறிப்பிட்டனர். மேலும், இரு நாடுகளிலும் தவித்துவரும் மக்களுக்கு உதவ பரஸ்பரம் ஒத்துழைத்து வருவதற்கு பாராட்டு தெரிவித்தனர்.
அத்தியாவசிய மருந்துகள் மற்றும் பிற பொருட்களை வழங்குவதில் இத்தாலிக்கு இந்தியா கட்டுப்பாடு இல்லாத ஆதரவு வழங்கும் என்று திரு.கான்டே-விடம் பிரதமர் உறுதியளித்தார்.
இருதரப்பு நல்லுறவை மேலும் வலுப்படுத்த இந்தியா மற்றும் இத்தாலி இடையேயான தீவிர ஆலோசனை மற்றும் ஒத்துழைப்பை தொடர்வது என தலைவர்கள் ஒப்புக் கொண்டனர்.
பொருத்தமான நேரத்தில் இத்தாலிக்கு பயணம் மேற்கொள்ளுமாறு பிரதமருக்கு அழைப்பு விடுத்துள்ளதை இத்தாலி பிரதமர் நினைவுகூர்ந்தார்.
(
பிரதமர் அலுவலகம்
ஆசியாவின் முதல் ஹெலிகாப்டர்களின் செயல்திறன் அடிப்படையிலான செயல்முறை விளக்கத்திற்கு பிரதமர் பாராட்டுத் தெரிவித்துள்ளார்
பிரதமர் திரு. நரேந்திர மோடி, ககன் செயற்கைக்கோள் தொழில்நுட்பத்தைப் பயன்படுத்தி ஜூஹுவிலிருந்து புனேவுக்கு ஹெலிகாப்டர்களுக்கான செயல்திறன் அடிப்படையிலான ஆசியாவின் முதல் செயல்முறை விளக்கத்தை பாராட்டியுள்ளார்.
மத்திய சிவில் விமான போக்குவரத்து மற்றும் எஃகு துறை அமைச்சரின் ட்விட்டர் பதிவுக்குப் பதிலளித்துள்ள பிரதமர்,
"இந்தத் துறைக்கான குறிப்பிடத்தக்க மைல்கல்! பாதுகாப்பான மற்றும் திறமையான விமானப் போக்குவரத்து நிர்வாகத்திற்காக மேம்பட்ட தொழில்நுட்பங்களை பயன்படுத்துவதற்கான நமது உறுதிப்பாட்டை இது அடிக்கோடிட்டுக் காட்டுகிறது." என்று தெரிவித்துள்ளார்.
PIB Headquarters
கொவிட்-19 - பிஐபி செய்தித் தொகுப்பு
31.08.2020
கொவிட்-19 - பிஐபி செய்தித் தொகுப்பு
· குடியரசுத் துணைத் தலைவர் செயலகம்
· பிரதமர் அலுவலகம்
· தேர்தல் ஆணையம்
· நிலக்கரி அமைச்சகம்
· பாதுகாப்பு அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· ஜல்சக்தி அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· சிறப்பு சேவைகள் மற்றும் கட்டுரைகள்
(Visitor Counter : 141
சிறப்பு சேவைகள் மற்றும் கட்டுரைகள்
ரூ.1.12 கோடி மதிப்புள்ள 2.59 கிலோ தங்கம் பறிமுதல்
சென்னை விமான நிலைய சுங்கத்துறையினர் ரூ.1.12 கோடி மதிப்புள்ள 2.59 கிலோ தங்கத்தைப் பறிமுதல் செய்தனர்.
அபுதாபியிலிருந்து வந்த விமானத்தில் ராமநாதபுரத்தைச் சேர்ந்த ஆண் பயணி ஒருவரை சுங்கத்துறை அதிகாரிகள் இடைமறித்து விசாரணை நடத்தினர். அப்போது காபி தயாரிக்கும் பாத்திரத்தில் உருளை வடிவிலான தங்கக்கட்டி மறைத்து வைக்கப்பட்டிருந்ததை கண்டுபிடித்தனர்.
இதையடுத்து அந்தப் பயணியும், அவரை வரவேற்க வந்திருந்த இரண்டு பேரும் கைது செய்யப்பட்டதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்ட செய்திக்குறிப்பில் கூறப்பட்டுள்ளது.
பிரதமர் அலுவலகம்
யோகா தினத்தை வெற்றிகரமாக்கி மேலும் பிரபலமடையச் செய்யுமாறு பிரதமர் மக்களை வலியுறுத்தியுள்ளார்
பிரதமர் திரு. நரேந்திர மோடி, யோகா தினத்தை வெற்றிகரமாக்கி மேலும் பிரபலமடையச் செய்யுமாறு மக்களை வலியுறுத்தியுள்ளார்.
இது குறித்து பிரதமர் வெளியிட்டுள்ள டுவிட்டர் பதிவில்;
“ஜூன் 21ஆம் நாளான நாளை, சர்வதேச யோகா தினமாக கொண்டாடப்படுகிறது.
‘மனித நேயத்திற்காக யோகா’ என்ற கருத்தின் அடிப்படையில் இந்த யோகா தினத்தை வெற்றிகரமாக்கி, மேலும் பிரபலப்படுத்துவோம்” என்று தெரிவித்துள்ளார்.
நிதி அமைச்சகம்
புதுப்பிக்கத்தக்க எரிசக்தி மேம்பாட்டு முகமையின் பங்குகளை பங்குச் சந்தையில் பட்டியலிட மத்திய அமைச்சரவை ஒப்புதல்
புதுப்பிக்கத்தக்க எரிசக்தி மேம்பாட்டு முகமை லிமிடெட் நிறுவனத்தின் பங்குகளை ஐபிஓ மூலம் பங்கு சந்தைகளில் பட்டியலிட பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழுக்கூட்டத்தில் ஒப்புதல் அளிக்கப்பட்டுள்ளது. புதிய பங்கு வெளியீட்டின் மூலம் இந்திய புதுப்பிக்கத்தக்க எரிசக்தி மேம்பாட்டு முகமையின் நிதியை உயர்த்த இந்த நடவடிக்கை மேற்கொள்ளப்பட்டுள்ளது. முதலீடு மற்றும் பொதுச்சொத்து மேலாண்மைத்துறை பங்குச்சந்தையில் பட்டியலிடும் பணிகளை மேற்கொள்ளும்.
2017-ம் ஆண்டு இது தொடர்பாக பொருளாதார விவகாரங்களுக்கான மத்திய அமைச்சரவைக் குழுக்கூட்டத்தில் எடுக்கப்பட்ட முடிவு தற்போது மாற்றி அமைக்கப்பட்டுள்ளது. 2022ம் ஆண்டு மார்ச் மாதத்தில் அரசு 1500 கோடி ரூபாய் முதலீட்டை செலுத்தி முதலீட்டு கட்டமைப்பில் மாற்றங்களை செய்த நிலையில் தற்போது இந்த முடிவு எடுக்கப்பட்டுள்ளது.
குடியரசுத் தலைவர் செயலகம்
பெங்களூருவில் உள்ள ஸ்ரீ ராஜாதிராஜ கோவிந்த கோவிலின் தொடக்க விழாவில் குடியரசுத் தலைவர் பங்கேற்றார்
பெங்களூருவின் வசந்தபுரா வைகுண்ட மலையில் ஸ்ரீ ராஜாதிராஜ கோவிந்த கோவில் தொடக்கவிழாவில் இன்று  குடியரசுத்தலைவர் திரு ராம் நாத் கோவிந்த் பங்கேற்றார்.
இந்த நிகழ்ச்சியில் பேசிய குடியரசுத்தலைவர், கோவில்கள் என்பவை இந்து சமயத்தின் மிக முக்கிய அடையாளங்களில் ஒன்றாக உள்ளது. ஒரு நிலையில், இவை புனிதமான இடங்களாகும். இவற்றின் மெய்சிலிர்ப்பாக அல்லது சக்தியாக அல்லது ஆழமான பக்தி உணர்வாக தெய்வநிலை இருப்பதாக பக்தர்கள் உணர்கிறார்கள். இது போன்ற இடங்களுக்கு வரும்போது ஒருவர் இந்த உலகத்தையும், அதன் பின்னால் உள்ள சப்தத்தையும் விட்டுவிட்டு அமைதி உணர்வில் உறைகிறார்கள். மற்றொரு நிலையில், வழிபாட்டிடம் என்பதைவிட, உயர்ந்ததாக கோவில்கள் கருதப்படுகின்றன. இவை சங்கம இடம் போன்று இருக்கின்றன. அல்லது கலை, கட்டடக்கலை, மொழி, ஞான பாரம்பரியங்கள், ஆகியவற்றின் புனித சங்கமமாகவும் இருக்கின்றன என்றார்.
கீதையை உலகில் பரப்பியதில் தெய்வத்திரு ஏ.சி.பக்திவேதாந்த சுவாமி பிரபுபாதாவின் பங்களிப்பு பற்றி பேசிய குடியரசுத் தலைவர், இவர் அகில உலக கிருஷ்ண பக்திக் கழகத்தின் நிறுவனர் என்பதை நினைவு கூர்ந்தார். இவரது படைப்புகள் 70க்கும் அதிகமான மொழிகளில் லட்சக்கணக்கான பிரதிகள், விநியோகிக்கப்பட்டு எண்ணற்ற மக்களிடம் தெய்வீகச் செய்தி கொண்டுசெல்லப்பட்டது என்றும் அவர் குறிப்பிட்டார். சிரமமான நேரங்களில் ஆன்மீக உதவி தேவைப்படுவோருக்கு ஸ்ரீல பிரபுபாதாவின் வார்த்தைகள், தாகத்தில் தவிப்போருக்கு முதலாவது மழைத்துளி போன்ற உணர்வை கொண்டதாக திரு ராம் நாத் கோவிந்த் தெரிவித்தார். நரக வீதிகளில் ‘ஹரே கிருஷ்ணா’ முழங்கியது. கலாச்சார செயல்பாடாக மாறியது என்று அவர் கூறினார்.
‘பாடல், ஆடல், வழிபாடு: உத்வேகம் அளிக்கும் ஸ்ரீல பிரபுபாதாவின் கதை’ என்ற நூலின் பிரதியை இந்த நிகழ்ச்சியில் குடியரசுத்தலைவர் பெற்றுக் கொண்டார். பெங்களூருவில் உள்ள அகில உலக கிருஷ்ண பக்திக் கழகத்தின் மூத்த துணைத்தலைவர், டாக்டர் ஹிண்டால் சென்குப்தாவும், திரு சஞ்சலபதி தாசாவும் இந்த நூலினை எழுதியுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1833756